**Miten täytät tämän pohjan:**

Tämä tarjouspyyntöliite ja saateviesti on tarkoitettu tilanteeseen, jossa taloyhtiö haluaa remontoida pihaa osana korjaushanketta.

1. Muokkaa tai täytä puuttuvat tiedot saatteen ja tarjouspyyntöliitteen punaisella merkittyihin kohtiin.
2. Tarkista, että toivotut suunnitteluelementit ja tarjouksen sisältö vastaavat taloyhtiön tarpeita ja toiveita. Lopuksi poista tämä ohje.
3. Liitä muokattu saateviesti urakoitsijalle lähtevän sähköpostin tekstiksi.
4. Tallenna liiteosa omaksi word- tai pdf-dokumentiksi ja liitä se sähköpostiviestiin.

Saateviesti:

Ilmastokestävän pihasuunnittelun toteutus [korjaushankkeen] yhteydessä

Hyvä vastaanottaja,

Osana taloyhtiömme suunnittelemaa [korjaushanketta] haluamme huomioida myös piha-alueen kehittämisen ilmastokestävien ja luonnon monimuotoisuutta tukevien ratkaisujen avulla. Oheisena liitteenä toimitamme tarjouspyynnön ilmastokestävän pihasuunnittelun toteutuksesta, jonka toivomme sisällytettävän osaksi kokonaisurakkaa tai huomioitavan erillisenä osa-alueena.

Tavoitteena on kehittää piha-alue, joka tukee hulevesien hallintaa, passiivista viilentämistä ja tarjoaa viihtyisän, helppohoitoisen ympäristön asukkaille. Suunnittelussa toivomme huomioitavan myös asukkaiden osallistamisen ja mahdollisuudet hyödyntää julkisia tukia.

Pyydämme tarjoustanne liitteen mukaisesti viimeistään [PP.KK.VVVV].

Mikäli teillä on kysyttävää tai tarvitsette lisätietoja, voitte olla yhteydessä:

[Yhteyshenkilön nimi]

Sähköposti: [sähköposti]

Puhelin: [puhelinnumero]

Ystävällisin terveisin,

[Taloyhtiön nimi]

[Hallituksen puheenjohtajan tai isännöitsijän nimi]

Liite: Ilmastokestävän pihasuunnittelun toteutus [korjaushankkeen] yhteydessä

Lähettäjä:

[Taloyhtiön nimi], [Y-tunnus]

[Osoite]

[Yhteyshenkilö, sähköposti ja puhelinnumero]

Päivämäärä: [PP.KK.VVVV]

1. Tavoite

Tämän liitteen tarkoituksena on sisällyttää ilmastokestävän pihasuunnittelun toteutus osaksi [korjaushanketta]. Tavoitteena on hankkeen aikana kehittää piha-aluetta siten, että se tukee luonnon monimuotoisuutta, hulevesien hallintaa ja passiivista viilentämistä, ottaen huomioon myös asukkaiden näkemykset. Tontin/Piha-alueen koko on [XX] m2. Toimeksiannossa noudatetaan KSE 2013 yleisiä sopimusehtoja.

2. Toivottavat suunnitteluelementit

Luontopohjaiset hulevesiratkaisut, kuten:

* Tontin vehreyttäminen
* Viherpainanteet
* Kasvillisuutta hyödyntävät imeytysratkaisut

Viilentävät elementit, kuten:

* Varjostavat puut ja pensaat
* Viherkatot tai viherseinät (mahdollisuuksien mukaan)

Monimuotoisuutta tukevat ratkaisut, kuten:

* Tontin villiinnyttäminen
* Pölyttäjäystävälliset istutukset
* Luonnonmukaiset nurmialueet, metsiköt ja niityt

Kustannustehokas huollettavuus

* Helppohoitoiset ja kestävät kasvit ja ratkaisut
* Mahdollisuus asukkaiden osallistumiseen

3. Tarjoukseen tulee sisällyttää

1. Lyhyt esittely tarjoajasta ja referenssit vastaavista hankkeista
2. Suunnittelijoiden pätevyydet
3. Suunnitteluprosessin vaiheet asukasosallistaminen mukaan lukien ja toteutuksen alustava aikataulu, jossa huomioidaan yhteensovitus [korjaushankkeeseen].
4. Arvio suunnittelun ja toteutuksen kustannuksista (Alv 0% ja 25,5%)
5. Hoitosuunnitelma ja arvio hoitokustannuksista vuositasolla (Alv 0%)
6. Tieto mahdollisuudesta hyödyntää julkisia tukia tai avustuksia

4. Tarjousten käsittely

Tilaaja voi toimittaa tarjouksen sekä sen liitteet kolmannelle osapuolelle, joka on Helsingin kaupungin Taloyhtiöiden energianeuvontatiimi. Kolmas osapuoli auttaa tilaajaa tarjousten vertailussa.

5. Toimitusaikataulu

Toivomme tarjouksenne viimeistään [PP.KK.VVVVV] mennessä.

Lisätiedot: [Lisätietoja antavan henkilön nimi ja yhteystiedot]